Pelerinajul istoric cu moaștele Sfântului Cuvios Dimitrie cel Nou continuă luni și marți în Arhiepiscopia Bucureștilor. În cea de a doua săptămână, moaștele sfântului ajung în Protoierile Vălenii de Munte și Urlați.
La fel ca în săptămâna precedentă, pelerinajul va începe cu o slujbă de binecuvântare, care va fi oficiată duminică de Preasfințitul Părinte Timotei Prahoveanul, Episcopul vicar al Arhiepiscopiei Bucureștilor, la Catedrala Patriarhală, începând cu ora 18:30.
Ulterior, cinstitele moaște vor fi transportate către Protoieria Vălenii de Munte.
Luni, moaștele Sfântului Dimitrie cel Nou vor ajunge la Mănăstirea Zamfira și la parohiile prahovene Vărbilău 2, Mănăstirea, Valea Stâlpului, Izvoarele, Măneciu Ungureni, Nucșoara, Valea Plopului, Drajna de Jos și Lipănești.
Programul de luni se va încheia cu Taina Sfântului Maslu oficiată la Parohia Lipănești.
În ziua următoare, cinstitele moaște vor ajunge în Protoieria Urlați, la Mănăstirea Parepa, și la parohiile Albești Paleologu, Inotești, "Sfinții Ioachim și Ana" – Mizil, "Adormirea Maicii Domnului" – Mizil, "Sfânta Mucenică Filofteia și Sfântul Cuvios Dimitrie cel Nou" – Mizil, Fântânele, Ungureni, Ceptura de Jos și "Sfinții Voievozi" – Urlați.
Itinerariul complet al pelerinajului istoric poate fi vizualizat aici.
Foto credit: Basilica.ro / Raluca-Emanuela Ene